**Ministru kabineta sēdes protokollēmuma projekta**

**“Par Ministru kabineta 2015. gada 1. decembra sēdes protokollēmuma (prot. Nr. 64, 34. §) “Noteikumu projekts “Prasības uztura bagātinātājiem”” 3.2.apakšpunktā dotā uzdevuma izpildi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2015. gada 1. decembra sēdes protokollēmuma (prot. Nr. 64, 34. §) “Noteikumu projekts “Prasības uztura bagātinātājiem”” (grozīts ar Ministru kabineta 2016. gada 5. jūlija sēdes protokollēmumu (prot. Nr. 33, 24. §) “Par Ministru kabineta 2015. gada 1. decembra sēdes protokollēmuma (prot. Nr. 64, 34. §) “Noteikumu projekts “Prasības uztura bagātinātājiem”” 3.1., 3.2., 3.3. un 3.4. apakšpunktā dotā uzdevuma izpildi””) (turpmāk – protokollēmums) 3.1. apakšpunktā dots uzdevums Zemkopības ministrijai sagatavot un iesniegt izskatīšanai Ministru kabinetā grozījumus Pārtikas aprites uzraudzības likumā, paredzot Ministru kabinetam pilnvarojumu noteikt izmantošanai pārtikā aizliegto un ierobežoti lietojamo augu, augu daļu un to produktu sarakstu, savukārt 3.2. apakšpunktā dots uzdevums Zemkopības ministrijai sadarbībā ar Veselības ministriju līdz 2017. gada 1. jūlijam izstrādāt izmantošanai pārtikā aizliegto un ierobežoti lietojamo augu, augu daļu un to produktu sarakstu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2017. gada 27. aprīļa grozījumiem Pārtikas aprites uzraudzības likumā (4. panta astoņpadsmitā daļa), kas stājās spēkā 2017. gada 24. maijā, dots pilnvarojums Ministru kabinetam noteikt izmantošanai pārtikā aizliegto un ierobežoti lietojamo augu, augu daļu, to produktu un citu vielu sarakstu. Pārtikas aprites uzraudzības likuma pārejas noteikumu 27. punkts nosaka, ka likuma 4. panta astoņpadsmitajā daļā minētos noteikumus Ministru kabinets izdod līdz 2018. gada 31. decembrim. Ņemot vērā minēto, nepieciešams pagarināt protokollēmuma 3.2. apakšpunktā dotā uzdevuma izpildes termiņu līdz 2018. gada 30. novembrim. |
| 3. | Projekta izstrādē iesaistītās institūcijas | Zemkopības ministrija un Veselības ministrija  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēka esošo tiesību normu sistēmu** |
| Nepieciešamie saistītie tiesību aktu projekti | Līdz 2018. gada 30. novembrim iesniegt Ministru kabinetā Ministru kabineta noteikumu projektu par pārtikā aizliegto un ierobežoti lietojamo augu, augu daļu, to produktu un citu vielu sarakstu. |
| Atbildīgā institūcija | Zemkopības ministrija |
| Cita informācija | Ministru kabineta noteikumu projekts par pārtikā aizliegto un ierobežoti lietojamo augu, augu daļu, to produktu un citu vielu sarakstu ir jāpaziņo Eiropas Komisijai un Eiropas Savienības dalībvalstīm atbilstoši Ministru kabineta 2010.gada 23.februāra instrukcijai Nr. 1 “Kārtība, kādā valsts pārvaldes iestādes sniedz informāciju par tehnisko noteikumu projektiem”, pirms noteikumu projekts tiek pieņemts Ministru kabinetā.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Veselības ministrija  |
| 2. | Projekta izpildes ietekme uz pārvaldes funkcijām un institucionālo struktūru.  | Nav attiecināms. |
| 3. | Cita informācija | Nav. |

Zemkopības ministrs Jānis Dūklavs

Valdovskis 67027016

maris.valdovskis@zm.gov.lv